JNKSZ MEGYEI KOSÁRLABDA SZÖVETSÉG KÖZÉPISKOLÁS AMATŐR KOSÁRLABDA BAJNOKSÁG VERSENYKIÍRÁSA 2008/2009.
 
Olyan egyesületi igazolt játékos, aki a 2008/2009-es bajnoki évben együttese színeiben már pályára lépett, ebben a bajnokságban NEM SZEREPELHET!
 
1. A versenyforma és a rendező
A középfokú oktatási-nevelési intézmények amatőr kosárlabda bajnoksága a JNKSZ Megyei Kosárlabda Szövetség kiírása alapján, nem feljutásos rendszerben, megyei szinten kerül megrendezésre.
JNKSZ Megyei Kosárlabda Szövetség
Címe: 5000 Szolnok Kossuth L. u. 2.
A bajnokság szervezője:
JNKSZ Megyei Kosárlabda Szövetség
Szabó László
Verseny és Nyilvántartási Bizottság Elnöke
Mobil: 06-30-299-28-20
E-MAIL: szabo.l68@gmail.com
Internet: www.jnksz-basketball.hu
Mérkőzésmódosítás ügyében:
Tóth Viktor
Verseny és Nyilvántartási Bizottság tagja

Mobil: 06-30-319-53-50

06-30-492-32-46

E-mail: tracktor@freemail.hu
Szövetségi nap: szerda: 16.oo-18.oo
2. A verseny célja:
Rendszeres és folyamatos versenyzési lehetőség biztosítása a tanulók számára és ezzel testi-lelki fejlődésük elősegítése. A sportág népszerűsítése a középfokú oktatási-nevelési intézményekben, valamint az év bajnokainak és helyezettjeinek eldöntése.
3. a verseny helye:
A mérkőzések helyszínei: a nevezett középiskolák tornatermei.
4.A verseny ideje:
A ligaértekezleten meghatározott versenyrendszerben és közösen megállapodott időpontokban.
5. A bajnokság résztvevői:
A középfokú oktatási-nevelési intézmények csapatai. ( Egy iskola kettő vagy több csapatot is indíthat, de a játékosok kizárólag csak a bajnokság megkezdése előtt leadott csapatnévsor alapján az „A” vagy „B”, stb. csapatban játszhatnak!)
Játékosok szerepeltetése:
Minden mérkőzésre 12 játékos nevezhető.
A csapatok tagjai csak az iskola 2008/2009-es tanévre beiratkozott nappali tagozatos tanulói lehetnek, akik a verseny időpontjában is az iskola tanulói.
Az a tanuló, aki ugyanazon az iskolafokon tanév közben más oktatási intézménybe bármilyen indok alapján átiratkozik, az új iskolával nem versenyezhet
Az a tanuló, aki más oktatási intézménybe tanév közben iratkozott át, vagy már nem az iskola tanulója, volt iskolájával nem versenyezhet.
Olyan egyesületi igazolt játékos, aki a 2008/2009-es bajnoki évben egyesülete színeiben már pályára lépett, ebben a bajnokságban NEM SZEREPELHET!
Jogosulatlan szerepeltetés (egyesületi játékos) feladással elvesztett ( 20-0) mérkőzés eredménnyel jár. Ha az előző mérkőzésen is fennállt a jogosulatlan szerepeltetés, az érintett összes mérkőzést 20-0-s végeredménnyel a vétlen csapatok javára írjuk és ebben az esetben a vétkes csapatot kizárjuk.
Olyan volt egyesületi játékos, aki a 2008/2009-es bajnoki évben nem lépett pályára egyesülete színeiben, szerepelhet ebben a bajnokságban. Minden olyan esetben, ha kérdés merül fel egy játékos szerepeltetésével kapcsolatban, a mérkőzés után a szervezőknek jelezni kell ( iskola, név, születési idő ). Az adatokat 5 napon belül ellenőrizzük.
6. A versenyhez szükséges igazolások
Minden mérkőzésen jelen kell lennie a játékosok diákigazolványának, személyi igazolványának, a csapat összesítő névsorának.
Félévkor új összesítő névsort kell készíteni.
A második félév kezdete: 2009. február 02.
Az első félévi összesítő névsor érvényességi ideje: fél év.
Ha egy játékosnak hiányzik, vagy nem érvényes a diákigazolványa, illetve nem szerepel érvényesen az összesítő névsoron, a mérkőzésen nem szerepelhet.
Ha egy csapatnak nincs jelen, vagy nem érvényes az összesítő névsora, a játékvezetők a jegyzőkönyv hátoldalára kell rávezessék ennek hiányát és az érdekelt csapat edzőjének nyilatkozatát, amelyben büntetőjogi felelősséget vállal azért, hogy csapatának a mérkőzésen szereplő valamennyi játékosa rendelkezik érvényes sportorvosi engedéllyel. Sérülés, vagy egyéb baleset esetén minden felelősség őt terheli. A mérkőzést ezek után le kell játszani.
Az a csapat, amely az összesítő névsorát nem tudta a mérkőzésen bemutatni – de a fentiek alapján játszhatott, a mérkőzéstől számított 8 napon belül a Megyei Szövetség Verseny-és Nyilvántartási Bizottságának kell bemutatnia.
7. Nevezés
Nevezési határidő: 2008. szeptember 25. 16.oo óráig. Minden csapatnak külön nevezési lapot kell kitölteni és azokat a ligaértekezleten leadni. /A nevezési lap letölthető a Megyei Szövetség honlapján a „Versenykiírások” menüpont alatt!/
A nevezési határidő után jelentkező csapatokat beosztani csak a Megyei Szövetség Elnökségének engedélye alapján lehet!
Kérjük a nevezési lapokat teljes körűen és pontosan kitölteni.
Nevezési díj:
Csapatonként 9.000.- Ft.
A befizetési határidő( 2008. szeptember 25. 16.oo óráig) után beérkezett befizetéseket semmilyen indok alapján nem áll módunkban elfogadni.
A nevezés kizárólag a nevezési lap leadásával, ( amin telefonos, vagy e-mail elérhetőség is szerepel ) és a nevezési díj befizetésével együtt érvényes.
6. A bajnokság lebonyolítási rendje
Sorsolás és csoportbeosztások
2008. szeptember 25. 16.oo órakor a JNKSZ Megyei Kosárlabda Szövetségben ( Szolnok, Kossuth L. u. 2. ) nyilvánosan történik.
Az alapszakasz csoportbeosztása mellett egyéb fontos információkat ismertetünk a bajnokság lebonyolításával kapcsolatban, ezért kérjük az iskolákat, hogy csapatonként egy fővel jelenjenek meg.
A sorsolás rendje:
Az összes érvényes nevezéssel rendelkező iskolák számának kihirdetése.
A csoportok számának és létszámának meghatározása az alapszakaszban.
A rájátszás lebonyolítási rendszerének ismertetése (változhat a visszalépések és kizárások miatt).
Alapszakasz (csoportmérkőzések):
Ideje: 2008. szeptember 29. – 2009. január 31. ( A csapatok számától függően változhat)
A rájátszás lebonyolítási rendjéről minden csapat időben tájékoztatást kap.
9. A csapatok helyezése
A csoportokban a csapatok helyezési sorrendjét a győzelmeik és vereségeik alapján elért pontszámaikkal kell meghatározni:
Játékos hiány miatt elvesztett mérkőzés: 1 pont ( a pályán elért vereség vagy 2-0-s mérkőzésvesztés)
Feladással elvesztett mérkőzés: 0 pont ( 20-0-s vereség )
Holtversenyek eldöntése a csoportokban:
Lásd: Nemzetközi kosárlabda játékszabályok 2008. ( a csapatok helyezése)
10. Mérkőzéshalasztás, az iskolák szünetei:
A versenybizottság a munkaszüneti napokat, az őszi, téli és tavaszi szünetet kiiktatta a játékhetekből, ezért az iskoláknak a nevezési lapon csak a saját tanítási szüneteiket, illetve az olyan időpontokat kell megadniuk, amikor valamilyen okból nem tudnak kiállni ( szünet, szalagavató napja, stb.)
Ha a nevezési határidőig bizonytalan valamelyik szünet időpontja, akkor a nevezési lapra ezt rá kell vezetni és a végső időpontot mielőbb közölni kell a Verseny és Nyilvántartási Bizottsággal írásban is.
Bármilyen egyéb évközi mérkőzéshalasztási kérelmet ( OKTV versenyek, nemzetközi diákcsere, stb. ) csak írásban tudunk elfogadni.
11. Óvás és fellebbezés
Óvni a mérkőzéstől számított 8 napon belül lehet a versenybizottságnál. Az óvási szándékot a mérkőzésen kell jelezni és a jegyzőkönyv hátoldalán rögzíteni kell az óvás okát.
Az óvást írásban kell benyújtani az óvás okának feltüntetésével. Óvási díj: 7.000.- Ft.
A befizetést igazoló szelvényt az óváshoz kell csatolni. A befizetés elmulasztása, vagy az előírt feltételek valamelyikének hiánya esetén az óvást el kell utasítani.
Az óvás ügyében első fokon hozott határozat ellen a döntés kézhezvételétől számított 8 napon belül fellebbezni lehet a Megyei Kosárlabda Szövetség Elnökségéhez. A fellebbezés díja: 9.000.- Ft. A fellebbezés ügyében az elnökség dönt véglegesen.
Az óvást, illetve a fellebbezést az iskola igazgatójának is alá kell írnia.
Az óvást, illetve a fellebbezést megnyerő csapat a befizetett díjat visszakapja.
12, Feladással és játékos hiány miatt elvesztett mérkőzés
Feladással elveszíti egy csapat a mérkőzést, ha a kiírt mérkőzés időpontjában nem jelenik meg és nem tud a mérkőzés kezdési időpontjában 5 játékjogosultsággal rendelkező játékost szerepeltetni: 20-0-ás vereséget szenved, nem kap pontot a mérkőzésért.
13. Csapat kizárása
A versenybizottság azt a csapatot, amelyik bármilyen okból kifolyólag a második feladásos vereségét is elszenvedi, kizárja a bajnokságból! Ebben az esetben óvni nem lehet, a kizárt csapatnak végső helyezése nincs!
         Ha a kizárás az alapszakaszban a csoportmérkőzések során
           történik és:
A kizárt csapat a mérkőzéseinek felét nem játszotta le, akkor az összes csoportmérkőzésének eredménye törlődik.
A kizárt csapat a mérkőzéseinek legalább a felét lejátszotta, akkor minden mérkőzésének eredménye érvényes marad, a többi mérkőzéseit pedig feladással elveszíti a csoportban.
Ha a kizárás a rájátszás kieséses rendszerében történik:
A kizárt csapatnak minden addig lejátszott mérkőzésének eredménye érvényes marad.
14. Tájékoztatás és eredményközlés
Minden csapatnak lehetősége van a bajnokság eredményeiről vagy egyéb adatokról tájékozódni az Interneten, e-mailben, vagy telefonon a bajnokság szervezőjénél.
15. Díjazás
Minden csapat oklevelet, az első három helyezett érmet és kupát kap, továbbá díjazásban részesül a legeredményesebb és a legjobb hárompontos dobó!
16. Egyéb
További szabályok és rendelkezések:
A játékidő 4x12 perc futó órával, de a testnevelők közös megállapodása alapján lehet 4x10 perc álló órával is.
Zsákolni az erre alkalmas palánkkal és gyűrűvel rendelkező pályán szabad!
A mérkőzésen labdáról, jegyzőkönyvről és mérkőzésóráról a hazai csapat köteles gondoskodni. Amennyiben a feltételek hiányában a mérkőzést nem játsszák le , a hazai csapat feladással elveszíti a mérkőzést.
A kisméretű tornateremmel rendelkező iskolák pályáin játszott mérkőzéseken a 4 fős csapatlétszám is engedélyezett közös megegyezéssel.
A játékvezetők nem a klasszikus értelemben megkövetelt szabályok szerint vezetik a mérkőzéseket, az esetleges technikai hiányosságokkal szemben toleránsak lesznek ( pl.: lépésszabály ), ezért az ebből fakadó testnevelői reklamálásnak helye nincs!!
Az „A” csapatnak kell időt mérni, a „B” csapatnak kell jegyzőkönyvet írni.
A jegyzőkönyvben az „igazolás száma rovatba a születési időt kell beírni évszázad nélkül. ( pl.: 89.06.20. )
A mérkőzésen csak bőrlabdával lehet játszani ( Molten, Wilson, Spalding ). A fiúk 7-es, a lányok 6-os labdával játszanak.
A csapatok tagjai csak szabályosan felszámozott egységes színű mezben és (lehetőleg) nadrágban vehetnek részt a mérkőzéseken. Fejkendő és sapka használata tilos, fiú játékosok melegítő nadrágban nem játszhatnak. Bármilyen ékszer viselése a mérkőzéseken tilos, vagy le kell ragasztani.
Az elöl álló csapatnak kell világos színű (lehetőleg fehér) mezt, a hátul álló csapatnak kell sötét színű mezt viselnie. Közös megegyezéssel a csapatok ezt megváltoztathatják.
Kiállított játékos külön intézkedés nélkül köteles a legközelebbi szövetségi napon        ( szerda: 16.oo-18.oo ) a fegyelmi bizottság előtt megjelenni. A játékos fegyelmi ügyének lezárásáig mérkőzésen nem szerepelhet.
Játékvezetők hiányában a csapatok kötelesek lejátszani a mérkőzést a testnevelő tanárok közreműködésével.
Minden olyan kérdésben, amelyben ezen versenykiírás és a Kosárlabdázás Verseny- és Játékszabályai nem intézkednek, a JNKSZ Megyei Kosárlabda Szövetség dönt.
Felkérjük a csapatokat, edzőiket és a játékvezetőket, hogy a mérkőzés elején üdvözöljék egymást és a mérkőzés végén köszönjék meg egymásnak a játékot, illetve a játékvezetést.
A mérkőzések játékvezetői díjait a rendező szerv, a JNKSZ Megyei Kosárlabda Szövetség viseli. A csapatok utazási költségeit az iskolák fedezik.
Amennyiben valamelyik csapat – saját hibájából – nem játssza le a versenyrendszerben előírt mérkőzésszámát, az addig  a csapatára fordított játékvezetői díjak összegét egy összegben köteles a Megyei Kosárlabda Szövetségnek visszafizetni a Megyei KSZ  Verseny-és Nyilvántartási Bizottságának határozata alapján.
Kérjük, használják honlapunkat, e-mail címünket a bajnoksággal kapcsolatos pontos információk megszerzése érdekében!
FIGYELEM!

Kérünk minden testnevelőt és edzőt, hogy a bajnokság korrekt lebonyolítása érdekében különös tekintettel figyeljenek a volt egyesületi játékosok szabályszerű szerepeltetésére. Amennyiben egyesületből érkező (egyesületi múlttal rendelkező ) játékost kíván szerepeltetni, kérjük a bajnokság tisztasága érdekében a szervezőkkel ellenőriztetni szíveskedjen a játékos játékjogosultságát ebben a bajnokságban! Ennek a bajnokságnak az első számú szabálya: CSAK AMATŐRÖKNEK!        
 
Szolnok, 2008. szeptember 07.
